Massyljers

De Massyljers (Aldgryksk: Μασσύλιοι Massylioi, Latyn: Massyli) wiene in Berberske stamme fan eastlik Numydje, yn hjoeddeistich Algerije en Tuneezje. Bewesten harren gebiet wie it gebiet fan de Massesyljers yn westlik Numydje en beëasten harren gebiet wie it gebiet fan it rike en machtige Kartago, dy't in dominante ynfloed oer harren hie. Hja waarden bestjoerd troch in kening.

Yn de Twadde Punyske Oarloch keazen de Massesyljers ynearsten de kant fan de Romeinske Republyk en waarden laat troch harren kening Syffaks, dy't tsjin de Massyljers ûnder harren kening Masinissa, dy't in bûnsmaat fan de Kartaachske Republyk wie, focht. Nei't Masinissa en de Massyljers de kant fan Rome keazen, keazen de Massesyljers de kant fan Kartago en syn generaal Hasdrubal Gisko tsjin Rome. Syffaks waard ferslein en hy brocht de rêst fan syn libben troch yn in Romeinske finzenis. Kening Masenissa waard dêrnei kening fan it feriene Numydje, dat de earste erkende Berbersteat waard. Masinissa regearre oant syn dea yn 146 f.Kr.

 Sjoch ek 
 Massesyljers
 Numydjers
 Numidysk

 Boarnen 
 Good, John (1819). Pantologia. A new (cabinet) cyclopædia.
 The Masaesyli and Massylii of Numidia. Ancient History Encyclopedia. Oproppen 12-12-2020
 UNESCO (1997), Private documents of United Nations Educational Scientific and Cultural : From the Seventh Century BC to the Seventh Century AD, History of Humanity: From the Seventh Century BC to the Seventh Century AD, United Nations Educational Scientific and Cultural, siden 289–290, ISBN 9789231028120
 Polybius, 3:33.15
 Livius, 28.35
 Livius, 30.44
 Nigel Bagnall, The Punic Wars, side 298.

Kategory:Numydje
Kategory:Berbers
Kategory:Skiednis fan Algerije
Kategory:Skiednis fan Tuneezje